รัฐบาลไทย-ข่าวทำเนียบรัฐบาล-ผู้ตรวจราชการกระทรวงดีอีเอส ฯ แนะวิธีสังเกต http://www.ไทยชนะ.com ของจริง ใช้งานผ่านเว็บไซต์ไม่ต้องดาวน์โหลดแอปพลิเคชัน ย้ำดำเนินคดีอย่างเด็ดขาดกับเว็บไซต์
วันจันทร์ที่ 25 พฤษภาคม 2563
ผู้ตรวจราชการกระทรวงดีอีเอส ฯ แนะวิธีสังเกต http://www.ไทยชนะ.com ของจริง ใช้งานผ่านเว็บไซต์ไม่ต้องดาวน์โหลดแอปพลิเคชัน ย้ําดําเนินคดีอย่างเด็ดขาดกับเว็บไซต์
ผู้ตรวจราชการกระทรวงดีอีเอส ฯ แนะวิธีสังเกต http://www.ไทยชนะ.com ของจริง ใช้งานผ่านเว็บไซต์ไม่ต้องดาวน์โหลดแอปพลิเคชัน ย้ําดําเนินคดีอย่างเด็ดขาดกับเว็บไซต์ หากมีข้อสงสัยสอบถามสายด่วน 1119
วันนี้ (25 พ.ค.63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นพ.พลวรรธน์ วิทูรกลชิต รายงานความคืบหน้าการใช้งานระบบ”ไทยชนะ” ประมาณหนึ่งสัปดาห์ที่ผ่านมา มีการเช็คอิน -เช็คเอาท์ทั้งสิ้นประมาณ 47 ล้านครั้ง
สรุปสาระสําคัญ ดังนี้
ผู้ตรวจราชการกระทรวงดิจิทัลเพื่อเศรษฐกิจและสังคม ในฐานะรองหัวหน้าศูนย์ปฏิบัติการด้านข้อมูลมาตรการการแก้ไขปัญหา จากโรคติดเชื้อโควิด – 19 กล่าวในนามของทีมงานจัดทําระบบ “ไทยชนะ” กล่าวขอบคุณประชาชนที่ได้ให้ความร่วมมือในการใช้งาน Platform “ไทยชนะ” มีคนไทยใช้งาน 11,757,624 ราย ร้านค้าลงทะเบียนมากกว่า 107,775 ร้านค้า ปริมาณการใช้งานวันเสาร์และอาทิตย์ที่ผ่านมาเกือบ 3 ล้านคน สําหรับ 8 วันทําการที่ผ่านมามีคนใช้งานทั้งเช็คอิน -เช็คเอาท์ทั้งสิ้นประมาณ 47 ล้านครั้ง ทําการตอบแบบสอบถามแบบประเมินต่าง ๆ ทั้งสิ้นประมาณ 11 ล้านหมายเลขโทรศัพท์หรือคน ตัวเลขการใช้งานสูงสุดต่อวันอยู่ที่ 33,120 ครั้ง ถือว่าคนไทยมีการตอบรับ เอาใจใส่ ปกป้องตัวเอง ปกป้องสังคม เมื่อเปรียบเทียบกับประเทศที่เปิดตัว Platform ที่ทํางานคล้ายกับของไทย คือ บรูไน อินเดีย อินเดียมีคนใช้งานมากกว่า 90 ล้านคนจากประชากร 1,800 ล้านคน สัดส่วนของการใช้งานระบบยังต่ํากว่าไทย นอกจากนี้ยังมีกาตาร์และประเทศนิวซีแลนด์ได้ใช้งานระบบนี้แล้วเช่นกัน อย่างไรก็ตาม ร้านค้า/กิจการนําคิวอาร์โค๊ดมาติดตามทางเข้าและออก โดยให้คํานึงถึง Social Distancing ด้วย
ผู้ตรวจราชการกระทรวงดิจิทัลเพื่อเศรษฐกิจและสังคมยืนยัน ระบบการลงทะเบียนไทยชนะเพื่อขอ QR Code ไม่มีการโทรศัพท์ไปหรือส่ง sms ดังนั้นร้านค้าหรือกิจการที่มีอยู่ประมาณ 2 หมื่นที่ยังไม่ผ่านระบบการยืนยันตัวตน QR Code ที่ได้ไปจะใช้ไม่ได้ในวันที่ 28 พ.ค. นี้ ขอให้ไปเข้าไปดูสถานะของร้านในระบบไทยชนะผ่านอีเมล์หรือระบบที่มี Username หรือ Password เมื่อแก้ไขแล้วสถานะจะเปลี่ยนเป็นลงทะเบียนสําเร็จจะสามารถใช้งานต่อได้และใช้ได้ตลอดไป หากร้านค้าหรือประชาชนที่ไม่สามารถเข้าระบบไทยชนะหรือพบปัญหา สามารถโทรสายด่วน 1119
ผู้ตรวจราชการกระทรวงดิจิทัลเพื่อเศรษฐกิจและสังคมยังเตือนพบ “เว็บไซต์ไทยชนะ” ปลอม โดยขอให้ประชาชนหลีกเลี่ยงการเข้าเว็บไซต์ไทยชนะจาก Google หรือ Search Engine สามารถพิมพ์ด้วยตนเองที่ www.ไทยชนะ.com เพื่อป้องกันการผิดพลาด เว็บไซต์ปลอมจะมีหน้าตาคล้ายกันและให้ดาวน์โหลดต่าง ๆ ขอให้ปิด พร้อมย้ําว่าในระบบไทยชนะยังไม่มีการส่ง SMS ไปให้ประชาชน ขณะนี้ทางกระทรวงดิจิทัลเพื่อเศรษฐกิจและสังคมกําลังดําเนินการทางกฎหมายอย่างสูงสุด ซึ่งปัจจุบัน Platform “ไทยชนะ” มีคนใช้งานจํานวนมากทั้งชาวไทยและชาวต่างชาติ ขณะนี้ “ไทยชนะ” รองรับภาษาอังกฤษแล้วและในอนาคตอันใกล้คาดว่าจะรองรับภาษาจีน มาเล เขมร เกาหลี และญี่ปุ่น เพื่อให้ชาวต่างชาติเข้าใจว่า ศบค.ดําเนินการอะไรอยู่ในขณะนี้
โอกาสนี้ ผู้ตรวจราชการกระทรวงดิจิทัลเพื่อเศรษฐกิจและสังคมยังตอบข้อซักถาม เกี่ยวกับเว็บไซต์”ไทยชนะ” ปลอมที่ต้องการหลอกลวงให้ประชาชนเข้าใจผิดว่า เบื้องต้นขอประชาชนอย่าเข้าไปใช้งาน สามารถแจ้งมายังสายด่วน 1119 เพราะระบบกฎหมายต้องมีผู้เสียหาย ผู้แจ้งความเพื่อดําเนินการทางคดีต่อ รวมทั้ง ระบบ Platform จะดําเนินการตามกฎหมายในส่วนที่เกี่ยวข้องอยู่แล้ว ขอประชาชนอย่าได้กังวล เพราะระบบมีการคุมเข้มแม้มีการลักลอบเปิดเว็บไซต์ปลอมที่ต่างประเทศ ก็มีกลไกป้องกันด้วย
จากการรายงานข่าวที่ปรากฏว่ามีคนไปลงทะเบียนเช็คอินไทยชนะแล้วได้รับข้อความขยะแล้วโฆษณาต่าง ๆ ได้มีการตรวจสอบนั้น ข้อความที่ท่านได้รับเริ่มต้นได้รับจะเป็นเฉพาะโทรศัพท์ในระบบ IOS เท่านั้น และเว็บไซต์ที่โฆษณาเข้ามาที่อยู่แต่แรกแล้ว ซึ่งขณะนี้ได้มีการดําเนินการ ขอยืนยันประชาชนหลีกเลี่ยงการพิมพ์ชื่อด้วยระบบอัตโนมัติขอให้พิมพ์ชื่อด้วยตนเอง
ช่วงท้าย ผู้ตรวจราชการกระทรวงดิจิทัลเพื่อเศรษฐกิจและสังคม กล่าวถึงภาพรวมการใช้งานระบบ”ไทยชนะ” ประมาณ 1 สัปดาห์ที่ผ่านมา ย้ําว่า Platform นี้ไม่ได้เป็นการบังคับ เป็นระบบไทยช่วยไทย อยากจะดูแลทุกคน ใส่ใจและช่วยลงทะเบียนในระบบนี้ พร้อมยืนยันว่า การนําข้อมูลของประชาชนนี้ใช้เพื่อการควบคุมและป้องกันโรคเท่านั้น ไม่สามารถนําไปทําอย่างอื่นไม่ได้และคนที่ใช้งานได้คือ กรมควบคุมโรค กระทรวงสาธารณสุขเท่านั้น
*******************
กลุ่มประชาสัมพันธ์และเผยแพร่ สํานักโฆษก